ddrg/super_eurlex huggingface dataset:
Oficiālais Vēstnesis L 017 , 21/01/1997 Lpp. 0034 - 0037



Komisijas Lēmums (1996. gada 18. decembris), ar ko nosaka veselības nosacījumus un sanitāro sertifikātu to gaļas produktu ievešanai no trešām valstīm, kas ražoti no mājputnu gaļas, saimniecībā audzētu medījamo dzīvnieku gaļas, savvaļas dzīvnieku gaļas un truša gaļas (Dokuments attiecas uz EEZ) (97/41/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas šādas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un — attiecībā uz slimību izraisītājiem — īpašos noteikumos, kuri minēti Direktīvā 90/425/EEK [1], kurā jaunākie grozījumi izdarīti ar Komisijas Lēmumu 96/405/EK [2], un jo īpaši tās 10. pantu; tā kā jāizstrādā īpaši nosacījumi attiecībā uz tādu gaļas produktu ievešanu Kopienā, kas ražoti no mājputnu gaļas, saimniecībā audzētu medījamo dzīvnieku gaļas, savvaļas dzīvnieku gaļas un truša gaļas; tā kā šiem produktiem jāatbilst nosacījumiem, kas iekļauti Direktīvas 92/118/EEK II pielikuma 1. nodaļā; tā kā jāizstrādā veidlapa sanitārajam sertifikātam, kuru paraksta valsts pilnvarots veterinārārsts, apliecinādams, ka produkti atbilst šajā lēmumā noteiktajām prasībām; tā kā papildus tam gadījumos, kad iespējams atzīt nosacījumus, kas sniedz līdzvērtīgas garantijas, trešā valsts var iesniegt priekšlikumu Komisijai attiecīgi apsvērt šādu atzīšanu; tā kā šajā lēmumā noteiktie nosacījumi un sertifikāts ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šis lēmums nosaka sabiedrības veselības nosacījumus attiecībā uz tādu gaļas produktu ievešanu, kas ražoti no mājputnu gaļas, saimniecībā audzētu medījamo dzīvnieku gaļas, savvaļas dzīvnieku gaļas un truša gaļas. 2. pants Uz tādu gaļas produktu ievešana, kas ražoti no mājputnu gaļas, saimniecībā audzētu medījamo dzīvnieku gaļas, savvaļas dzīvnieku gaļas un truša gaļas, attiecas nosacījums, ka tie atbilst Direktīvas 92/118/EEK II pielikumā 1. nodaļas prasībām. 3. pants 1. Katram tādu gaļas produktu sūtījumam, kas ražoti no mājputnu gaļas, saimniecībā audzētu medījamo dzīvnieku gaļas, savvaļas dzīvnieku gaļas un truša gaļas, pievieno numurētu sanitārā sertifikāta oriģināleksemplāru, kurš ir aizpildīts, parakstīts un datēts, noformēts uz vienas lapas un atbilst pielikumā dotajam paraugam. 2. Sertifikātu noformē vismaz vienā no tās dalībvalsts oficiālajām valodām, caur kuru attiecīgo produktu ieved Kopienā. 4. pants Šo lēmumu piemēro no 1997. gada 1. janvāra. 5. pants Šis lēmums ir adresēts dalībvalstīm. Briselē, 1996. gada 18. decembrī Komisijas vārdā — Komisijas loceklis Franz Fischler [1] OV L 62, 15.3.1993., 49. lpp. [2] OV L 165, 4.7.1996., 40. lpp. -------------------------------------------------- PIELIKUMS +++++ TIFF +++++ +++++ TIFF +++++ --------------------------------------------------
Oficiālais Vēstnesis L 188 , 27/07/1996 Lpp. 0052 - 0052



Komisijas Lēmums (1996. gada 22. jūlijs), ar kuru groza Lēmumu 94/984/EK, ar ko nosaka dzīvnieku veselības nosacījumus un veterināros sertifikātus svaigas mājputnu gaļas ievešanai no trešām valstīm (dokuments attiecas uz EEZ) (96/456/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas reglamentē svaigas mājputnu gaļas tirdzniecību Kopienā un ievešanu no trešām valstīm [1], kurā jaunākie grozījumi izdarīti ar Direktīvu 93/121/EK [2], un jo īpaši tās 11. panta 1. punktu, tā kā ar Komisijas Lēmumu 94/984/EK [3], kurā jaunākie grozījumi izdarīti ar Lēmumu 96/298/EK [4], ir noteikti dzīvnieku veselības nosacījumi un veterinārie sertifikāti svaigas mājputnu gaļas ievešanai no trešām valstīm; tā kā no Izraēlas saņemtā informācija liecina, ka šī valsts no 1996. gada 1. oktobra atbildīs A parauga prasībām attiecībā uz visu kategoriju mājputnu gaļu; tā kā tādēļ iespējams attiecīgi grozīt Lēmumu 94/984/EK; tā kā pēc Komisijas dienestu veiktās pārbaudes uz vietas ir arī jāpārskata noteikumi attiecībā uz Ķīnu; tā kā šajā pārbaudē atklājās, ka piešķirtā sertifikācija ir neprecīza un neadekvāta; tā kā jāatvēl noteikts termiņš, pirms stājas spēkā šī apturēšana, ļaujot dalībvalstu kompetentām iestādēm īstenot šo lēmumu un ļaujot ievest kravas, kas nosūtītas pirms šā lēmuma spēkā stāšanās datuma; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Komisijas Lēmuma 94/984/EK I pielikumā: a) ar šādu tekstu aizstāj 3. zemsvītras piezīmi: "(3) Ievešana apturēta no 1996. gada 1. augusta"; b) no 1996. gada 1. oktobra rindā, kas attiecas uz Izraēlu, svītro 4. zemsvītras piezīmi; c) no 1996. gada 1. oktobra ar šādu tekstu aizstāj 4. zemsvītras piezīmi: "(4) Vienīgi zosu un pīļu piegādes". 2. pants Šo lēmumu piemēro no 1996. gada 1. augusta. Tomēr dalībvalstis 60 dienas kopš šā lēmuma piemērošanas ļauj ievest no Ķīnas svaigu mājputnu gaļu, kas tikusi saražota un sertificēta atbilstoši noteikumiem, kas bija spēkā pirms šā datuma. 3. pants Šis lēmums ir adresēts dalībvalstīm. Briselē, 1996. gada 22. jūlijā Komisijas vārdā — Komisijas loceklis Franz Fischler [1] OV L 268, 24.9.1991., 35. lpp. [2] OV L 340, 31.12.1993., 39. lpp. [3] OV L 378, 31.12.1994., 11. lpp. [4] OV L 114, 8.5.1996., 33. lpp. --------------------------------------------------
Oficiālais Vēstnesis L 095 , 27/04/1995 Lpp. 0045 - 0046



Padomes un Komisijas Lēmums (1995. gada 10. aprīlis) par Nolīguma noslēgšanu starp Eiropas Kopienām un Amerikas Savienoto Valstu valdību attiecībā uz to konkurences tiesību piemērošanu (95/145/EK, EOTK) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, jo īpaši tā 87. un 235. pantu kopā ar 228. panta 3. punkta pirmo daļu, ņemot vērā Eiropas Ogļu un tērauda kopienas dibināšanas līgumu un jo īpaši tā 65. un 66. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā jāatsaucas uz Līguma par Eiropas Kopienas dibināšanu 235. pantu, jo Nolīguma tekstā iekļauta apvienošanās un pievienošanās, ko aptver Padomes 1989. gada 21. decembra Regula (EEK) Nr. 4046/89 par tirgus koncentrācijas uzraudzību uzņēmumu starpā [2], kas pamatā ir balstīta uz 235. pantu; tā kā, ņemot vērā konkurences problēmu arvien lielāku starptautisku dimensiju, šajā jomā jāstiprina starptautiskā sadarbība; tā kā šajā nolūkā Komisija ir vienojusies par Nolīgumu ar Amerikas Savienotajām Valstīm par Eiropas Kopienu un Amerikas Savienoto Valstu konkurences noteikumu piemērošanu; tā kā jāapstiprina Nolīgums, ietverot apmaiņu ar skaidrojošām vēstulēm, IR PIEŅĒMUŠI ŠO LĒMUMU. 1. pants Ar šo Eiropas Kopienas un Eiropas Ogļu un tērauda kopienas vārdā apstiprina Nolīgumu starp Eiropas Kopienām un Amerikas Savienoto Valstu valdību par konkurences tiesību piemērošanu, ietverot apmaiņu ar skaidrojošām vēstulēm. Angļu valodā noformētie Nolīguma un vēstuļu teksti ir pievienoti šim Lēmumam. 2. pants Nolīgumu piemēro no 1991. gada 23. septembra. 3. pants Padomes priekšsēdētājs ar šo ir pilnvarots nozīmēt personu(-as), kas Eiropas Kopienas vārdā būtu pilnvarota(-as) paziņot Amerikas Savienoto Valstu valdībai par Nolīguma apstiprināšanu un parakstīt skaidrojošo vēstuli. Komisija nozīmē personu(-as), kas Eiropas Kopienas vārdā ir pilnvarota(-as) paziņot Amerikas Savienoto Valstu valdībai par Nolīguma apstiprināšanu un parakstīt skaidrojošo vēstuli. Luksemburgā, 1995. gada 10. aprīlī Padomes vārdā — priekšsēdētājs J. Puech Komisijas vārdā — priekšsēdētājs J. Santer [1] Atzinums sniegts 1995. gada 20. janvārī (OV C 43, 20.2.1995.) un 1995. gada 17. martā (OV C 89, 10.4.1995.). [2] OV L 395, 30.12.1989., 1. lpp. (labotais variants: OV L 257, 21.9.1990., 13. lpp.). --------------------------------------------------
Oficiālais Vēstnesis L 151 , 17/06/1994 Lpp. 0036 - 0037

Speciālizdevums somu valodā: Nodaļa 3 Sējums 58 Lpp. 0085

Speciālizdevums zviedru valodā: Nodaļa 3 Sējums 58 Lpp. 0085



Komisijas lēmums (1994. gada 25. maijs), ar ko nosaka sīki izstrādātus noteikumus Padomes Direktīvas 90/425/EEK piemērošanai attiecībā uz paraugu ņemšanu, lai veiktu veterināro ekspertīzi galamērķa vietā (94/338/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 5. panta 3. apakšpunktu, tā kā dalībvalsts kompetenta iestāde dzīvnieku un produktu galamērķa vietās, izmantojot nediskriminējošas pēkšņas veterinārās pārbaudes, var noteikt, vai ir izpildītas Direktīvas 90/425/EEK 3. panta prasības; tā kā tajā pašā laikā tā var ņemt paraugus saskaņā ar 5. panta 1. punkta a) apakšpunktu; tā kā, lai nodrošinātu, ka pārbaudes galamērķa valstī veic prasmīgi, un lai novērstu turpmākus sarežģījumus Kopienas iekšējā tirdzniecībā, aizsargājot attiecīgo pušu intereses, būtu jānosaka konkrēti sīki izstrādāti noteikumi paraugu ņemšanai; tā kā šajā nolikumā paredzētie pasākumi saskan ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ja kompetenta iestāde galamērķa vietā ņem paraugus no Kopienas iekšējās tirdzniecības dzīvniekiem, tā ievēro 2. un 3. pantā izklāstītos noteikumus. 2. pants 1. Paraugus, kas ir ņemti kā daļa no nediskriminējošām pēkšņām pārbaudēm, ņem iespējami drīz un jebkurā gadījumā ne vēlāk kā divas darba dienas pēc dzīvnieku ierašanās Direktīvas 90/425/EEK 3. panta 1. punkta d) apakšpunktā minētā dokumenta vai sertifikāta norādītajā galamērķa vietā. 2. Divu darba diena laika ierobežojumu nepiemēro kompetentu iestāžu pārbaudēm, ko tās ir veikušas, pamatojoties uz informāciju, kas ļauj uzskatīt, ka ir noticis pārkāpums. 3. Neskarot 1. punktu, ja saņēmējs ir starpnieks, kas dzīvniekus no jauna pārdod, kā norādīts Direktīvas 90/425/EEK 5. panta 1. punkta b) apakšpunkta iii) punktā, piemēro turpmāko divu darbadienu laika posmu, sākot no dzīvnieku ierašanās to galamērķa dalībvalstī. 3. pants 1. Ņem divas porcijas paraugu vai pietiekamā daudzumā, lai būtu vismaz divi alikvotu paraugi pārbaudei. 2. Pirmo paraugu vai alikvotu paraugu pārbauda kompetentas iestādes attiecīgai slimībai apstiprinātā laboratorijā. 3. Otro paraugu vai alikvotu paraugu vai arī alikvotus paraugus skaidri marķē un vismaz uz vienu mēnesi novieto glabāšanai piemērotos apstākļos kompetentas iestādes uzraudzībā. 4. pants Šis lēmums ir adresēts dalībvalstīm. Briselē, 1994. gada 25. maijā Komisijas vārdā — Komisijas loceklis René Steichen [1] OV L 224, 18.8.1990., 29. lpp. [2] OV L 62, 15.3.1993., 49. lpp. --------------------------------------------------
Oficiālais Vēstnesis L 305 , 30/11/1994 Lpp. 0036 - 0036

Speciālizdevums somu valodā: Nodaļa 3 Sējums 63 Lpp. 0062

Speciālizdevums zviedru valodā: Nodaļa 3 Sējums 63 Lpp. 0062



Komisijas Lēmums (1994. gada 21. novembris), ar kuru groza Lēmumu 93/387/EEK, ar ko paredz īpašus nosacījumus Marokas izcelsmes dzīvu gliemeņu, adatādaiņu, tunikātu un jūras gliemežu ievešanai (94/767/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/492/EEK, ar ko paredz veselības prasības dzīvu gliemeņu audzēšanai un laišanai tirgū [1], un jo īpaši tās 9. panta 4. punktu, tā kā ar Komisijas 1993. gada 7. jūnija Lēmumu 93/387/EEK, ar ko paredz īpašus nosacījumus Marokas izcelsmes dzīvu gliemeņu, adatādaiņu, tunikātu un jūras gliemežu ievešanai [2], kurā grozījumi izdarīti ar Lēmumu 93/530/EEK [3], ir noteikts to nosūtīša nas uzņēmumu saraksts, kuri apstiprināti eksporta veikšanai uz Eiropas Savienību; tā kā Marokas kompetentās iestādes saskaņā ar Direktīvas 91/492/EEK 9. panta 3. punkta c) apakšpunktu oficiāli pastiprināja papildu nosūtīšanas uzņēmumus; tā kā attiecīgi jāgroza Lēmuma 93/387/EEK C pielikuma I punkts; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 93/387/EEK C pielikuma I punktu aizstāj ar šo: "I Nosūtīšanas uzņēmumi Nosaukums un adrese | Apstiprinājuma numurs | Apstiprināts līdz | Najmat Allah, Nador | 01–10–065 | — | Marost, Nador | 01–10–066 | — | VIAPO Maroc, Nador | 01–10–078 | 31.12.1995. | Société Aquacole de la Moulouya, Essaidia | 01–10–070 | — | SOMECOP, Tetouan | 03–10–080 | — | Société Damjiguend SA, Tanger | 04–10–079 | 31.12.1995. | Oualidia Marée, Oualidia | 08–10–081 | 31.12.1995. | Société "Les huîtres OSTREA", Oualidia | 09–10–113 | — | Sea Products, Sidi Moussa | 09–10–112 | —" | 2. pants Šis lēmums ir adresēts dalībvalstīm. Briselē, 1994. gada 21. novembrī Komisijas vārdā — Komisijas loceklis René Steichen [1] OV L 268, 24.9.1991., 1. lpp. [2] OV L 166, 8.7.1993., 40. lpp. [3] OV L 258, 16.10.1993., 32. lpp. --------------------------------------------------
Oficiālais Vēstnesis L 371 , 31/12/1994 Lpp. 0014 - 0014

Speciālizdevums somu valodā: Nodaļa 3 Sējums 64 Lpp. 0234

Speciālizdevums zviedru valodā: Nodaļa 3 Sējums 64 Lpp. 0234



Komisijas lēmums (1994. gada 20. decembris), ar kuru trešo reizi groza Padomes Direktīvu 91/68/EEK par dzīvnieku veselības nosacījumiem, kas regulē Kopienas iekšējo tirdzniecību ar aitām un kazām (94/953/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/68/EEK par dzīvnieku veselības nosacījumiem, kas regulē Kopienas iekšējo tirdzniecību ar aitām un kazām [1], kurā grozījumi izdarīti ar Aktu par Norvēģijas Karalistes, Austrijas Republikas, Somijas Republikas un Zviedrijas Karalistes pievienošanās nosacījumiem un Eiropas Savienības dibināšanas līgumu pielāgojumiem, un jo īpaši tās A pielikuma I nodaļas II iedaļas 2. punkta i) apakšpunktu, tā kā Direktīvas 91/68/EEK A pielikuma I nodaļas II iedaļas 2. punkta i) apakšpunktā ir noteikts, ka jāveic izlases veida pārbaudes visu to dalībvalstu vai reģionu uzņēmumos, kas oficiāli atzīti par brīviem no brucelozes, lai pierādītu, ka attiecīgajās dalībvalstīs vai reģionos joprojām nav šīs slimības; tā kā pēc šā noteikuma pārskatīšanas, kas bija jāveic līdz Pievienošanās līguma spēkā stāšanās brīdim, jāparedz alternatīvas izlases veida pārbaudes, ko uzsāk otrajā gadā pēc tam, kad dalībvalsts vai reģions ir atzīts par brīvu no brucelozes; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo Direktīvas 91/68/EEK A pielikuma I nodaļas II iedaļas 2. punkta i) apakšpunktu aizstāj ar šādu tekstu: "i) - pirmajā gadā pēc dalībvalsts vai reģiona atzīšanas par brīvu no brucelozes (Br. melitensis) izlases veida pārbaudes, ko veic uzņēmumos vai kautuvēs, ar 99 % ticamības pakāpi liecina, ka inficēti dzīvnieki ir mazāk nekā 0,2 % uzņēmumu vai ka vismaz 10 % aitu un kazu, kas vecākas par sešiem mēnešiem, ir veikta pārbaude saskaņā ar C pielikumu, un tās rezultāti ir negatīvi, - ik gadu, sākot no otrā gada pēc dalībvalsts vai reģiona atzīšanas par brīvu no brucelozes (Br. melitensis) izlases veida pārbaudes, ko veic uzņēmumos vai kautuvēs, ar 95 % ticamības pakāpi liecina, ka inficēti dzīvnieki ir mazāk nekā 0,2 % uzņēmumu vai ka vismaz 5 % aitu un kazu, kas vecākas par sešiem mēnešiem, ir veikta pārbaude saskaņā ar C pielikumu, un tās rezultāti ir negatīvi, - iepriekšējos divos ievilkumos paredzētos noteikumus var grozīt saskaņā ar 15. pantā noteikto procedūru." 2. pants Šis lēmums stājas spēkā 1995. gada 1. janvārī. 3. pants Šis lēmums ir adresēts dalībvalstīm. Briselē, 1994. gada 20. decembrī Komisijas vārdā — Komisijas loceklis René Steichen [1] OV L 46, 19.2.1991., 19. lpp. --------------------------------------------------
Official Journal L 371 , 31/12/1994 P. 0027 - 0028

Finnish special edition: Chapter 3 Volume 64 P. 0243

Swedish special edition: Chapter 3 Volume 64 P. 0243



KOMISIJAS LĒMUMS (1994. gada 28. decembris), ar kuru groza Komisijas lēmumu 93/42/EEK un nosaka papildu garantijas attiecībā uz liellopu infekciozo rinotraheītu Somijai paredzētiem liellopiem (94/962/EK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvas 64/432/EEK1 (1964. gada 26. jūnijs) par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām, kura pārveidota ar aktu par Norvēģijas Karalistes, Austrijas Republikas, Somijas Republikas un Zviedrijas Karalistes pievienošanās nosacījumiem un pielāgojumiem Eiropas Savienības dibināšanas līgumos, I un V pielikuma E daļas 1., 2. pantu, 1.panta g) apakšpunktu, un jo īpaši tā 10. panta 2. un 5. punktu, tā kā Somija uzskata, ka tās teritorijā nav liellopu infekciozā rinotraheīta, un ir iesniegusi Komisijai papildu dokumentus, kā paredzēts Padomes Direktīvas 64/432/EEK 10. pantā; tā kā LIR izskaušanas programma Somijā tika uzsākta 1992. gadā; tā kā programma tiek uzskatīta par veiksmīgu slimības izskaušanā Somijā; tā kā Somijas varas iestādes liellopu kustībai savā valstī piemēro vismaz šā lēmuma nosacījumiem līdzvērtīgus nosacījumus; tā kā ir lietderīgi ierosināt noteiktas papildu garantijas, lai aizsargātu Somijā gūtos panākumus; tā kā Komisijas 1992. gada 21. decembra Lēmumā 93/42/EEK2 Dānija tika atzīta par brīvu no LIR un tika noteiktas papildu garantijas tai paredzētiem liellopiem attiecībā uz LIR; tā kā ir lietderīgi grozīt šo lēmumu, iekļaujot tajā Somiju; tā kā šīs papildu garantijas nedrīkst pieprasīt no dalībvalstīm vai dalībvalstu reģioniem, kuri paši ir atzīti par brīviem no LIR; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas lēmumu 93/42/EEK groza šādi: 1) nosaukumā vārdu "Dānija" aizstāj ar vārdiem "no slimības brīvas dalībvalstis vai dalībvalstu reģioni"; 2) 1. pantā vārdu "Dānija" aizstāj ar "pielikumā minētās dalībvalstis vai reģioni"; 3) 2. pantā vārdu "Dānija" aizstāj ar "pielikumā minētās dalībvalstis vai reģioni"; 4) 3. pantā vārdu "Dānija" aizstāj ar "pielikumā minētās dalībvalstis vai reģioni"; 5) pievieno šādu 3.a pantu: "3.a pants Neskarot iepriekš minētos pantus, galamērķa dalībvalstis vai reģioni nedrīkst pieprasīt papildu nosacījumus no pielikumā minētajām dalībvalstīm vai reģioniem"; 6) pievieno šādu pielikumu: "PIELIKUMS Dalībvalsts Reģions Dānija Visi reģioni. Somija Visi reģioni" 2. pants Šis lēmums stājas spēkā saskaņā ar Norvēģijas, Austrijas, Somijas un Zviedrijas Pievienošanās līgumu tā spēkā stāšanās dienā. 3. pants Šis lēmums ir adresēts dalībvalstīm. Briselē, 1994. gada 28. decembrī Komisijas vārdā Komisijas loceklis René Steichen 1 OV 121, 29.7.1964., 1977./64. lpp. 2 OV L 16, 25.1.1993., 50. lpp.
Oficiālais Vēstnesis L 358 , 31/12/1994 Lpp. 0001 - 0001

Speciālizdevums somu valodā: Nodaļa 11 Sējums 39 Lpp. 0003

Speciālizdevums zviedru valodā: Nodaļa 11 Sējums 39 Lpp. 0003



Padomes un Komisijas Lēmums (1994. gada 19. decembris) par Eiropas Nolīguma slēgšanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses (94/908/EOTK, EK, Euratom) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu, un jo īpaši tā 95. pantu, ņemot vērā Eiropas Kopienas dibināšanas līgumu, un jo īpaši tā 238. pantu kopā ar 228. panta 2. punkta otro teikumu un 3. punkta otro daļu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, pēc konsultēšanās ar Konsultatīvo komiteju un ar Padomes vienbalsīgu piekrišanu, ņemot vērā Eiropas Parlamenta piekrišanu [1], ņemot vērā Padomes apstiprinājumu, kas sniegts saskaņā ar Eiropas Atomenerģijas kopienas dibināšanas līguma 101. pantu, tā kā ir nepieciešams noslēgt Briselē 1993. gada 8. martā parakstīto Eiropas Nolīgumu starp Eiropas Kopienām un to dalībvalstīm, no vienas puses, un Bulgārijas Republiku, no otras puses, lai sasniegtu Kopienas mērķus, kas jo īpaši norādīti Eiropas Ogļu un tērauda kopienas dibināšanas līguma 2. un 3. pantā; tā kā Līgums neparedz visus gadījumus, uz ko attiecas šis lēmums, IR PIEŅĒMUŠAS ŠO LĒMUMU. 1. pants Ar šo Eiropas Nolīgums starp Eiropas Kopienām un to dalībvalstīm, no vienas puses, un Bulgārijas Republiku, no otras puses, kopā ar protokoliem, vēstuļu apmaiņu un deklarācijām, kas saistītas ar Eiropas Nolīgumu, tiek apstiprināts Eiropas Kopienas, Eiropas Ogļu un tērauda kopienas un Eiropas Atomenerģijas kopienas vārdā. Pirmajā daļā minētie dokumenti ir pievienoti šim Lēmumam. 2. pants 1. Nostāju, kas Kopienai jāpieņem Asociācijas padomē, nosaka Padome saskaņā ar attiecīgajiem Eiropas Kopienu dibināšanas līgumu noteikumiem pēc Komisijas priekšlikuma vai attiecīgā gadījumā – Komisija. 2. Saskaņā ar 106. pantu nolīgumam, kas minēts 1. pantā, Padomes priekšsēdētājs vada Asociācijas padomi un pārstāv Kopienas nostāju. Komisijas pārstāvis vada Asociācijas komiteju saskaņā ar tās reglamentu un pārstāv Kopienas nostāju. 3. pants Padomes priekšsēdētājs Eiropas Kopienas vārdā sniedz tā nolīguma 124. pantā paredzēto paziņojumu, kas minēts 1. pantā. Komisijas priekšsēdētājs šādu paziņojumu sniedz Eiropas Ogļu un tērauda kopienas un Eiropas Atomenerģijas kopienas vārdā. Briselē, 1994. gada 19. decembrī Padomes vārdā — priekšsēdētājs K. Kinkel Komisijas vārdā — priekšsēdētājs J. Delors [1] OV C 315, 22.11.1993., 103. lpp. --------------------------------------------------
Oficiālais Vēstnesis L 223 , 27/08/1994 Lpp. 0023 - 0023

Speciālizdevums somu valodā: Nodaļa 11 Sējums 32 Lpp. 0161

Speciālizdevums zviedru valodā: Nodaļa 11 Sējums 32 Lpp. 0161



Padomes Lēmums (1994. gada 18. jūlijs) par Sadarbības nolīguma starp Eiropas Kopienu un Indijas Republiku par partnerattiecībām un attīstību noslēgšanu (94/578/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. un 130.y pantu saistībā ar 228. panta 2. punkta pirmo teikumu un 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā saskaņā ar Līguma 130. pantu Kopienas politikai attīstības sadarbības jomā jāveicina ilgtspējīga jaunattīstības valstu ekonomikas un sociālā attīstība, to netraucēta un pakāpeniska integrēšanās pasaules ekonomikā un kampaņa pret nabadzību šajās valstīs; tā kā, lai Kopiena sasniegtu savus mērķus ārējo sakaru jomā, tai šajā lēmumā minētais nolīgums jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā ir apstiprināts Sadarbības nolīgums starp Eiropas Kopienu un Indijas Republiku par partnerattiecībām un attīstību. Nolīguma teksts ir pievienots šim lēmumam. 2. pants Padomes priekšsēdētājs Kopienas vārdā sniedz nolīguma 29. pantā paredzēto paziņojumu [3]. 3. pants Komisija ar dalībvalstu pārstāvju palīdzību pārstāv Kopienu nolīguma 22. pantā paredzētajā Apvienotajā komitejā. 4. pants Šo lēmumu publicē Eiropas Kopienu Oficiālajā Vēstnesī. Briselē, 1994. gada 18. jūlijā Padomes vārdā — priekšsēdētājs K. Kinkel [1] OV C 103, 14.4.1993., 8. lpp. [2] OV C 128, 9.5.1994. [3] OV L 223, 27.8.1994., 35. lpp. --------------------------------------------------